Italiano: # Mariagio: gioco ligure per 2 giocatori

Mariagio, un gioco tradizionale ligure basato sull’antico gioco tedesco _mariage_ – è una variante più strategica della biscambiggia a due. Diffuso anticamente per tutta la Liguria, al giorno d’oggi è giocato soprattutto nel levante ligure.

# Contenuti

Nozioni di base

Mazzo

Mani

Distribuzione

Svolgimento

Prese

Far presa

Pescare dal pozzo

Ultime prese

Matrimoni

Scambio del trionfo

Punteggio

# Nozioni di base

## Mazzo

Per giocare si usa un mazzo genovese da 40 carte, composto da 1 (o asso), 2, …, 7, fante (J), donna (Q), re (K) nei quattro semi di cuori ♥, quadri ♦, fiori ♣ e picche ♠.

I valori delle carte, dalla più alta alla più bassa, sono:[^1]

## Mani

Una partita a mariagio è costituita da un numero di _mani_, che sono le fasi di gioco tra una distribuzione e l’altra. Si gioca fino a quando uno dei giocatori arriva al limite di punti stabilito, che è solitamente di 200 punti.

## Distribuzione

Per la prima mano, il mazziere è scelto a caso. Per le mani successive, i giocatori si alternano nel ruolo. Il mazziere mescola le carte e le porge all’avversario per tagliarle. Poi il mazziere dà sette carte per giocatore, una per volta.[^2] Finita questa distribuzione, il mazziere mette una carta scoperta sul tavolo, e la copre per metà mettendoci sopra il resto del mazzo (detto _pozzo_), coperto.

Il seme della carta scoperta è detto _seme di trionfo_. Le carte di questo seme, dette _trionfi_, battono le altre carte per la tutta la mano.

# Svolgimento

Per vincere una mano un giocatore deve ottenere più punti dell’avversario. I punti di ogni giocatore sono la somma dei valori delle carte che ha catturato, secondo la tabella in alto.

## Prese

Le mani del gioco sono formate da una serie di prese. Una presa è la fase di gioco in cui ogni giocatore cala una carta. In ogni presa, il giocatore che gioca per primo, detto giocatore in attacco , cala una carta (mettendola scoperta nel mezzo del tavolo) e l’avversario risponde calandone un’altra. Il giocatore in attacco è libero di calare qualsiasi carta, e l’avversario pure.

All’inizio della mano, per la prima presa, è in attacco l’avversario del mazziere. Poi, il giocatore che ha vinto la presa cala per primo in quella successiva, e il gioco va avanti in questo modo fino a quando vengono esaurite tutte le carte.

## Far presa

Fa presa, cioè cattura le due carte sul tavolo, il giocatore che ha calato la carta del seme di trionfo più alta. Se non sono stati calati trionfi, fa presa il giocatore che ha calato la carta più alta del seme d’attacco. Il giocatore che fa presa cattura le due carte sul tavolo e le mette coperte nella sua pila delle prese a fianco a sé.

## Pescare dal pozzo

Poi, se restano ancora carte nel pozzo, ogni giocatore, cominciando da quello che ha fatto presa, prende una carta dal pozzo e l’aggiunge alla propria mano. La carta girata sotto al pozzo è considerata come parte del pozzo, e sarà l’ultima carta ad essere pescata.

## Ultime prese

Il gioco va avanti in questo modo (attaccare-replicare-catturare-pescare) fino a quando il pozzo si esaurisce, compresa la carta girata. A questo punto, i giocatori giocano ancora per sette prese con le carte che gli restano in mano. In queste ultime prese, il giocatore in attacco è sempre libero di calare qualsiasi carta tra quelle che ha in mano, ma le regole per rispondere cambiano nel seguente modo:

Se un giocatore ha carte del seme d’attacco, allora deve calarne una; inoltre, se possibile, la carta calata deve essere più alta di quella d’attacco.

Se un giocatore non ha carte del seme d’attacco, deve calare un trionfo; se non ha nemmeno trionfi, allora può calare una carta qualsiasi.

Il giocatore che fa l’ultima di queste sette prese ottiene 20 punti. Finita l’ultima presa, la mano termina e si contano i punti.

## Matrimoni

Quando un giocatore è in attacco, se ha in mano una coppia re-regina dello stesso seme (detto matrimonio), può dichiararla mostrandola all’avversario prima di calare la propria carta. Un matrimonio vale 20 punti, o 40 punti se è del seme di trionfo.

Secondo una variante, si possono anche ottenere punti per i matrimoni catturati:[^3] se un giocatore cattura la regina con il re dello stesso seme, ottiene 20 punti, o 40 punti se sono del seme di trionfo.

## Scambio del trionfo

Se un giocatore ha in mano il due di trionfo, quando è in attacco può scambiarlo col trionfo girato sotto al pozzo.

# Punteggio

Il punteggio di un giocatore è dato dalla somma delle carte nella sua pila delle prese (secondo i valori riportati nella tabella in alto) più gli eventuali punti ottenuti per i matrimoni e per l’ultima presa.

# Note

[^1]: Sia mariagio sia la biscambiggia e la briscola discendono da una famiglia di giochi francesi estinti che contava tra i suoi membri _brisque_, _brusquembille_ e _briscan_. In questi giochi, la seconda carta più alta dopo l’asso era il dieci, il più alto dei numeri nel mazzo francese. Quando questi giochi sono arrivati nella penisola italiana, dove erano in uso mazzi da 40 carte senza il dieci, in alcune zome come la Liguria ed il Basso Piemonte il gioco venne adattato usando il sette (la carta numerica più alta dei mazzi da 40 carte) al posto del dieci. In altre zone – quasi tutto il resto della penisola italiana – forse per influenza del tressette è stato invece utilizzato il tre. Al giorno d’oggi, in Liguria l’usanza di usare il sette come seconda carta più alta sta scomparendo, e quasi tutti usano il tre.

[^2]: Ci sono anche giocatori che giocano con cinque carte in mano. La versione a sette carte è, a mio avviso, più interessante.

[^3]: Questa regola non è usata da tutti. Molti giocatori contano solo i matrimoni in mano, e non quelli catturati.

Ligure: # Mariagio: zeugo ligure pe 2 zugoei

O mariagio – zeugo da tradiçion ligure basou in sce l’antigo zeugo tedesco _mariage_ – a l’é unna variante ciù strategica da biscambiggia inta doî. Spantegou in antigo pe tutta a Liguria, a-a giornâ d’ancheu o l’é zugou pe-a ciù parte inta Liguria de levante.

# Contegnui

Noçioin de base

Masso

Moen

Distribuçion

Execuçion

Preise

Fâ preisa

Pescâ da-o muggio

Urtime preise

Maiezzi

Scangio do trionfo

Ponti

# Noçioin de base

## Masso

Pe zugâ s’addeuvia un masso zeneise da 40 carte, fæto de 1 (ò asso), 2, …, 7, sbiro (S), dònna (D), òmmo (Ò) inte quattro merse de coppe ♥, dinæ ♦, scioî ♣ e spoæ ♠.

E varsciue de carte, da-a ciù erta a-a ciù bassa, en:[^1]

## Moen

Unna partia à mariagio a l’é fæta de un numero de _moen_, che en e fase de zeugo tra unna distribuçion e l’atra. Se zeuga fin à quande un di zugoei o l’arriva a-o limite de ponti stabilio, ch’o l’é pe-o sòlito de 200 ponti.

## Distribuçion

Pe-a primma man, o massê o l’é çernuo à caxo. Dapeu, pe-e moen apreuvo, i zugoei s’alternan into ròllo. O massê o remescia e carte e o ê pòrze à l’avversäio ch’o ê coppa. Dapeu o massê o dà sette carte pe zugou, uña pe vòtta.[^2] Terminou sta distribuçion, o massê o mette unna carta descoverta in sciâ töa, e o ne creuve meitæ con mettighe o resto do masso (dito _muggio_) de d’ato, coverto.

A mersa da carta descoverta a l’é dita _mersa de trionfo_. E carte de sta mersa, dite _trionfi_, guägnan in sce tutte e atre carte pe tutta a man.

# Execuçion

Pe guägnâ unna man un zugou o l’à da fâ ciù tanti ponti che l’avversäio. I ponti de ciaschedun zugou en a somma de varsciue de carte ch’o l’à cattuou, segondo a töa de d’ato.

## Preise

E moen do zeugo en fæte de unna serie de preise. Unna preisa a l’é a fase de zeugo inta quæ ciaschedun zugou o calla unna carta. Inte ògni preisa, o zugou ch’o zeuga pe-o primmo, dito zugou in attacco , o calla unna carta (con mettila descoverta into mezo da töa) e l’avversäio o replica con callâne unn’atra. O zugou in attacco o l’é libero de callâ chesesegge carta, e l’avversäio ascì.

A-o comenso da man, pe-a primma preisa, o l’é in attacco l’avversäio do massê. Dapeu, o zugou ch’o l’à guägno a preisa o calla pe-o primmo inta preisa apreuvo, e o zeugo o va avanti à sta mainea fin à quande l’é finio tutte e carte.

## Fâ preisa

O fa preisa, ò sæ o cattua e doe carte in sciâ töa, o zugou ch’o l’à callou a carta da mersa de trionfo a ciù erta. Se no l’é stæto callou di trionfi, o fa preisa o zugou ch’o l’à callou a carta a ciù erta da mersa d’attacco. O zugou ch’o fa preisa o cattua e doe carte in sciâ töa e o ê poñe coverte into seu muggetto de preise da arente à lê.

## Pescâ da-o muggio

Dapeu, se l’arresta ancon de carte into muggio, ciaschedun zugou, à partî da quello ch’o l’à guägno a preisa, o piggia unna carta da-o muggio e o l’azzonze a-a seu man. A carta giâ sotta a-o muggio a l’é consciderâ comme parte do muggio, e a saià l’urtima carta à ëse pescâ.

## Urtime preise

O zeugo o va avanti à sta mainea (attaccâ-replicâ-cattuâ-pescâ) fin à quande o muggio o finisce, compreisa a carta giâ de sotta. À sto ponto, i zugoei zeugan ancon pe sette preise co-e carte che gh’arresta inte moen. Inte ste urtime moen, o zugou in attacco o l’é delongo libero de zugâ chesesegge carta de quelle inte seu moen, ma e regole pe replicâ cangian à sta mainea:

Se un zugou o l’à de carte da mersa d’attacco, aloa o l’à da callâne uña; in azzonta, se poscibile, a carta callâ a l’à da ëse ciù erta de quella d’attacco.

Se un zugou o no l’à de carte da mersa d’attacco, o l’à da callâ un trionfo; s’o no l’à manco di trionfi, aloa o peu callâ unna carta chesesegge.

O zugou ch’o fâ l’urtima de ste sette preise o guägna 20 ponti. Stæta fæta l’urtima preisa, a man a finisce e se conta i ponti.

## Maiezzi

Quande un zugou o l’é in attacco, s’o l’à inte moen unna cobbia òmmo-dònna da mæxima mersa (dita maiezzo), o peu deciarâla con mostrâla à l’avversäio avanti de callâ a seu carta. Un maiezzo o va 20 ponti, ò 40 ponti s’o l’é da mersa de trionfo.

Segondo unna variante, se peu ascì guägnâ i ponti de un maiezzo cattuou:[^3] se un zugou o cattua a dònna con l’òmmo da mæxima mersa, o guägna 20 ponti, ò 40 ponti s’en da mersa de trionfo.

## Scangio do trionfo

Se un zugou o l’à inte moen o doî de trionfo, quande o l’é in attacco o peu scangiâlo co-o trionfo giou sotta a-o muggio.

# Ponti

I ponti de un zugou en dæti da-a somma de carte into seu muggetto de preise (segondo e varsciue dæte inta töa de d’ato), ciù i eventuali ponti guägnæ pe-i maiezzi e pe l’urtima preisa.

# Nòtte

[^1]: Tanto o mariagio comme a biscambiggia e a briscola vëgnan da unna famiggia de zeughi franseixi estinti ch’a l’aiva tra i seu membri a _brisque_, a _brusquembille_ e o _briscan_. Inte sti zeughi, a segonda carta ciù fòrte dòppo l’asso o l’ea o dexe, o ciù erto di numeri into masso franseise. Quande sti zeughi en arrivæ inta penisoa italiaña, donde s’addeuviava di massi de 40 carte sensa o dexe, inte de zöne comme a Liguria e o Basso Piemonte e gente an adattou o zeugo con deuviâ o sette (a carta numerica a ciù erta di massi de 40 carte) incangio do dexe. Inte de atre zöne – squæxi tutto o resto da penisoa italiaña – fòscia pe infruensa do treisette l’é stæto incangio addeuviou o trei. A-a giornâ d’ancheu, in Liguria l’andio de addeuviâ o sette comme comme segonda carta ciù fòrte o l’é apreuvo à scentâ, e squæxi tutti addeuvian o trei.

[^2]: Gh’é ascì di zugoei che zeugan con çinque carte inte moen. A verscion à sette carte a l’é, mæ pai, ciù interessante.

[^3]: Sta regola a no l’é addeuviâ da tutti. Gh’é ben ben de zugoei che contan solo che i maiezzi inte moen, e no quelli cattuæ.